“หุ้นท่องเที่ยว” วิ่งคึก! ขานรับ “จีน” เปิดเมืองเร็วกว่าคาด โบรกชู ERW-AOT-SPA ท็อปพิก
“หุ้นท่องเที่ยว” คึกคัก! ขานรับ “จีน” เปิดประเทศเร็วกว่าคาด โบรกชู 7 หุ้นท็อปพิก ERW-AOT-SPA-BAFS-AAV-EKH-WHA
“หุ้นท่องเที่ยว” คึกคัก! ขานรับ “จีน” เปิดประเทศเร็วกว่าคาด โบรกชู 7 หุ้นท็อปพิก ERW-AOT-SPA-BAFS-AAV-EKH-WHA
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ณ เวลา 10:10 น. ราคาหุ้น บริษัท เอเชีย เอวิเอชั่น จำกัด (มหาชน) หรือ AAV อยู่ที่ระดับ 3.06 บาท บวก 0.18 บาท หรือ 6.25% สูงสุดที่ระดับ 3.08 บาท ต่ำสุดที่ระดับ 3 บาท ด้วยมูลค่าการซื้อขาย 127.97 ล้านบาท
ด้าน บริษัท การบินกรุงเทพ จำกัด (มหาชน) หรือ BA อยู่ที่ระดับ 13.40 บาท บวก 0.60 บาท หรือ 4.69% สูงสุดที่ระดับ 13.50 บาท ด้วยมูลค่าการซื้อขาย 16.22 ล้านบาท
ขณะที่ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT อยู่ที่ระดับ 32 บาท บวก 0.50 บาท หรือ 1.59% สูงสุดที่ระดับ 32.25 บาท ต่ำสุดที่ระดับ 31.75 บาท ด้วยมูลค่าการซื้อขาย 334.71 ล้านบาท
ด้านบริษัท ท่าอากาศยานไทย จำกัด (มหาชน) หรือ AOT อยู่ที่ระดับ 74.50 บาท บวก 0.75 บาท หรือ 1.02% สูงสุดที่ระดับ 74.75 บาท ต่ำสุดที่ระดับ 74.25 บาท ด้วยมูลค่าการซื้อขาย 252.94 ล้านบาท
ส่วน บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA อยู่ที่ระดับ 3.96 บาท บวก 0.08 บาท หรือ 2.06% สูงสุดที่ระดับ 3.96 บาท ต่ำสุดที่ระดับ 3.90 บาท ด้วยมูลค่าการซื้อ 66.79 ล้านบาท
ด้าน บริษัท สยามเวลเนสกรุ๊ป จำกัด (มหาชน) หรือ SPA อยู่ที่ระดับ 11.70 บาท บวก 0.50% สูงสุดที่ระดับ 12 บาท ต่ำสุดที่ระดับ 11.70 บาท ด้วยมูลค่าการซื้อขาย 34.80 ล้านบาท
 
โดย บล.ดาโอ (ประเทศไทย) เผยหุ้นที่ได้ประโยชน์จากจีนเตรียมลดวันกักตัวเหลือ 0+3 วัน จาก 5+3 วัน คาดเริ่มเดือน ม.ค.66 โดยมีมุมมองเป็นบวกต่อการเริ่มผ่อนคลายการกักตัวลดลง ซึ่งเป็น sentiment เชิงบวกต่อการท่องเที่ยวที่มีโอกาสที่จีนจะมีการผ่อนการมาตรการการท่องเที่ยวเพิ่มเติมได้อีกในอนาคตที่จะให้คนจีนเดินทางออกท่องเที่ยวต่างประเทศได้
ทั้งนี้ นักท่องเที่ยวจีนเป็นประเทศที่มีสัดส่วนรายได้เข้าไทยสูงที่สุด โดยในช่วงปี 2562 มีนักท่องเที่ยวจีนเดินทางเข้าไทยมากสุดราว 11 ล้านคน คิดเป็น 25%ของนักท่องเที่ยวโดยรวม โดยมองว่าการผ่อนคลายดังกล่าวจะทำให้มีโอกาสที่จะเปิดประเทศได้เร็วมากขึ้น
สำหรับหุ้น Top picks ที่ยังคงชอบ ที่ได้ประโยชน์จากจีนมีแนวโน้มผ่อนคลายมาตรการโควิดมากขึ้น ได้แก่ ERW (ซื้อ/เป้า 5.20 บาท), BAFS (ซื้อ/เป้า 35.00 บาท) AOT (ซื้อ/เป้า 82.00 บาท), AAV (ซื้อ/เป้า 3.30 บาท), SPA (Bloomberg consensus 11.82 บาท), EKH (ถือ/เป้า 8.50 บาท) และ WHA (ซื้อ/เป้า 4.60 บาท)
ERW แนะนำ “ซื้อ” ราคาเป้า 5.20 บาท คาดว่าจะได้ประโยชน์จากรายได้จากนักท่องเที่ยวจีนสูงสุดในกลุ่มที่ 12% ขณะที่ Occ. Rate ในโรงแรม Mid-scale และ Economy อยู่ที่ราว 60% ซึ่งยังมีความสามารถในการรองรับนักท่องเที่ยวจีนได้เยอะอยู่
BAFS แนะนำ “ซื้อ” ราคาเป้า 35.00 บาท ได้ผลบวกจากแนวโน้มเที่ยวบินจีนเพิ่มสูงขึ้น ซึ่งจะหนุนปริมาณเติมน้ำมันอากาศยาน โดยบริษัทมีสัดส่วนรายได้จากเที่ยวบินจีนราว 10-15%
AOT แนะนำ “ซื้อ” ราคาเป้า 82.00 บาท โดยสถานการณ์ปกติสัดส่วนรายได้จากนักท่องเที่ยวจีน 15%
AAV แนะนำ “ซื้อ” ราคาเป้า 3.70 บาท ทำให้ผู้โดยสารจีนเพิ่มขึ้น และมีโอกาสที่จีนจะเพิ่มโควต้าเที่ยวบินเพิ่มในอนาคต (ปัจจุบัน AAV มี 2 เที่ยวบิน/สัปดาห์) โดยสถานการณ์ปกติสัดส่วนรายได้จากนักท่องเที่ยว 25%
SPA ราคา Bloomberg consensus 11.82 บาท เพราะมีสัดส่วนรายได้จากจีน 50-55%
EKH แนะนำ “ถือ” ราคาเป้า 8.50 บาท จากการเข้ารับศูนย์บริการ IVF โดยเดิมมีสัดส่วนรายได้ของจีนราว 10% โดยเรามองว่าจะมีผู้ป่วย IVF เข้ามารักษา 300 คู่ ในปี 2566 โดยคาดว่าจีนจะกลับเข้ามาใช้บริการใน 2Q23E ซึ่งหากจีนเปิดประเทศเร็วกว่าคาดจะเป็น upside ให้กับรายได้ของ IVF
WHA แนะนำ “ซื้อ” ราคาเป้า 4.60 บาท จากนักลงทุนที่จะเดินทางเข้าไทยมากขึ้น บวกต่อยอด presale และ transfer ที่จะอยู่ในระดับสูง